Source: http://www.bihon.ro/csm-digi-oradea-victorie-in-ultima-partida/1412776
Timestamp: 2017-12-15 08:29:33+00:00

Document:
CSM Digi Oradea, victorie in ultima partida - BIHON
CSM Digi Oradea, victorie in ultima partida
la	4. mai 2014 16:21	 Reactualizat la:	 5. mai 2014 00:00
Vojislav Cupic a marcat de două ori în meciul cu Sandau '04
CSM Digi şi-a luat la revedere de la Champions League printr-un succes cu Spandau ’04.
FOTO: CSM Digi - Spandau
Poloiştii orădeni şi-au dorit nespus de mult să obţină o victorie în ultimul meci din grupa principală B a Ligi Campionilor, disputat în compania campioanei Germaniei, Spandau ’04 Berlin. Ei au reuşit să se impună, după un meci extrem de disputat, cu scorul de 11-9.
CSM Digi a început bine partida, printr-un gol al lui Negrean, care a fost din nou cel mai bun jucător al întâlnirii. Primul sfert s-a încheiat însă la egalitate, scor 3-3, după alte două goluri înscrise de Negrean, respectiv Stamm 2 şi Cuk. Sfertul secund nu a fost deloc prielnic pentru orădeni, care au încasat trei goluri, marcând unul singur, prin acelaşi Negrean. Scorul la pauză era favorabil germanilor, scor 4-6.
Pauza a fost un sfetnic bun pentru echipa lui Dorin Costrăş, care a arătat o altă faţă, practicând un joc mult mai agresiv şi mai inspirat. A. Creţu de două ori şi Cupic au marcat trei goluri consecutive în debutul sfertului trei şi CSM Digi a preluat din nou conducerea, scor 7-6 (’19). A fost o perioadă bună de joc a gazdelor, urmată din păcate de câteva momente de ezitare şi Spandau a trecut din nou în avantaj, scor 7-8, prin golurile lui Oeler şi Cuk.
Desprindere în sfertul patru
Cupic a egalat apoi pentru 8-8, iar Diaconu şi-a readus echipa la conducere, scorul la finele sfertului trei fiind 9-8. Formaţia oaspete a mai egalat o dată la începutul sfertului patru, scor 9-9, dar echipa noastră şi-a dorit mai mult victoria. CSM Digi a gestionat foarte bine ultimele minute de joc, înscriind două goluri prin inepuizabilul Negrean şi experimentatul Kádár. Portarul Pjetlovic a avut şi el câteva intervenţii salvatoare, care au menţinut avantajul echipei sale. Scorul final, 11-9, consemnează succesul meritat al orădenilor. JB – G.N.
Bazinul Olimpic „Ioan Alexandrescu”. Spectatori: circa 300
CSM Digi – Spandau ’04 Berlin 11-9 (3-3, 1-3, 5-2, 2-0)
CSM Digi Oradea: Pjetlovic, D. Creţu – portari; B. Câmpianu, Negrean 5, Diaconu 1, Chioveanu, Popoviciu, Alexa, Cupic 2, A. Creţu 2, Dunca, R. Georgescu, Kádár 1. Antrenor: Dorin Costrăş
Spandau ’04: Baksa, Höhne – portari; Van Der Bosch, Schroedter, Cuk 2, Schultz, Kick 1, Restovic, Miers 1, Schlotterbeck, Oeler 1, Jüngling 1, Stamm 3. Antrenor: Gyöngyössi András
Arbitri: Miroslav Vlasic (Croaţia), Boris Obradovic (Muntenegru). Delegat LEN: Martin György (Ungaria)
Rezultate înregistrate în ultima etapă a grupelor:
Olympiakos Pireu – Jug Dubrovnik 9-9
Primorje Rijeka – CN Barceloneta 7-3
Pro Recco – Eger 14-9
1. Primorje Rijeka 10 7 2 1 106 – 74 23
2. Pro Recco 10 6 1 3 97 – 82 19
3. CN Barceloneta 10 5 1 4 83 – 81 16
–————————————————————————–
4. Jug Dubrovnik 10 4 3 3 100 – 94 15
5. Olympiacos 10 3 1 6 91 – 98 10
6. Eger 10 1 0 9 75 – 123 3
CSM Digi Oradea – Spandau ’04 Berlin 11-9
Radnicki Kragujevac – Galatasaray Istanbul 13-8
Partizan Belgrad – AN Brescia 6-5
1. Radnicki Kragujevac 10 10 0 0 115 – 75 30
2. AN Brescia 10 7 0 3 104 – 75 21
3. Partizan Belgrad 10 6 0 4 85 – 73 18
4. Spandau ’04 Berlin 10 3 1 6 89 – 102 10
5. Galatasaray 10 1 2 7 73 – 104 5
6. CSM Digi 10 1 1 8 71 – 108 4
Echipele Primorje Rijeka, Pro Recco, CN Barceloneta, Radnicki Kragujevac, AN Brescia şi Partizan Belgrad s-au calificat la Turneul Final Six al Ligii Campionilor, care va avea loc la Barcelona, la 29-31 mai.
Taguri: champions league, csm digi oradea, Spandau Berlin

References: CSM 

CSM 
 CSM 

CSM 
 CSM 
 CSM 

CSM 

CSM 

CSM 
 CSM 
 csm